[fact_box fact_box_id="99476"]

Alle som har vært heldige nok til å snakke med VGs avistegner Roar Hagen, vet at han er like poengtert, dypsindig og vittig i tale som i tegning. Det samme gjelder når han ytrer seg i bokform. Den norske fortellingen er en liten samling av hans enorme produksjon i løpet av hans 40-årige karriere.

Boken ledsager oss gjennom de mange hendelser Hagen selv har kunnet dokumentere gjennom sitt yrkesliv, fra Sunnmørsposten og det homogene Vestlandet han utilslørt finner stolthet i å komme fra (hvor det i følge ham hersker «respekt for alle, men uten overdreven respekt for noen») til landets største avis.